[[Aleksander den Store]] erobrede Tyr i 332 f.Kr. efter [[belejringen af Tyr|belejringen af byen]]. Aleksander var usædvanlig hård mod Tyrs befolkning. Han henrettede omkring 2.000 af de mest fremstående af borgerne, men beholdt kongen. Han fik kontrol over de andre byer med fredelige midler; herskeren af [[Arwad|Aradus]] underkastede sig, kongen af [[Sidon]] blev væltet. Fremvæksten af [[Hellenisme|hellenistiske]] [[Oldtidens Hellas|Hellas]] førte til, at grækerne udslettede levningerne af Fønikiens tidligere dominans over handelsruterne i den østlige del af Middelhavet. Fønikisk kultur forsvandt helt og holdent i dets hjemland. Men Fønikiens tidligere koloni [[Kartago]] blomstrede i [[Nordafrika]]. Byen overvågede minedriften af [[jern]] og ædelt metal i [[Iberia]] (Espana og Portugal) og brugte sin betydelige marine og hære af [[lejesoldat]]er til at beskytte sine kommercielle interesser. Med Aleksanders død i 323 f.Kr. blev hans rige fragmenteret i flere dele. Kartago voksede til at blive den nye stormagt omkring Middelhavet. Kun den nye magt [[Rom]] i [[Italien]] stod i vejen. I tre påfølgende krige bukkede Kartago til sidst under i 146 f.Kr. og blev jævnet med jorden.
Filosofi Samfund Historie Tidligere_riger,_stater,_protektorater,_kolonier_og_lande Civilisationer